14 



palperne ofte lange, i Reglen 4-leddede, ofte med stort 

 Endeled (hos Claviger 1-leddede). 



Pronotum af forskellig Form, ofte grubet eller furet. 

 Scutellum meget lille. 



Vingedækkerne oftest med en fuldstændig Sømstribe 

 og med en eller to forkortede Rygstriber. Flyvevingerne 

 uden tydelige Aarer (hos Claviger mangler Flyvevinger 

 helt). 



Forhofterne konisk tapformede, berørende hinanden, 

 Mellemhofterne kugleformede eller ovale, smalt adskilte 

 fra hinanden, Baghofterne tværbrede, undertiden med et 

 Fremspring paa Indersiden. Hofteringene enten korte, med 

 Laarene indleddede skraat paa Ydersiden, eller i hvert 

 Fald paa Mellembenene lange, med Laarene indleddede 

 paa Spidsen. Laarene oftest kraftige, Skinnebenene oftest 

 slanke, paa Spidsen i det højeste med ganske svag Ende- 

 spore. Fødderne 3-leddede, 1. Led meget lille. Endeleddet 

 med 2 lige store eller ulige store Kløer eller med kun 

 een Klo. 



Bagkroppen med 7 Rygled og 6, til 2. — 7. Rygled 

 svarende Bugled. Af Rygleddene dækkes de 2 første af 

 Vingedækkerne, medens de andre er frie og kitiniserede. 

 Hos Claviger er de 3 første frie Rygled sammenvok- 

 sede. Meget sjældent fremviser Bagkroppen 7 (f. Eks. Han- 

 nerne af Slægten Euplectus) eller 8 Bugled. Bagkroppen 

 i Reglen kort og hvælvet, undertiden (f. Eks. Euplectus) 

 dog langstrakt og lineær. De forreste frie Rygled oftest 

 med afsatte, opadbøjede Sider. 



Pselapherne er smukke og ejendommelige Smaadyr, 

 der antages væsentligt at leve af Midder. Nogle Arter 

 synes at søge til udsvedende Træsaft. De træffes under 

 Bark, Løv og Mos, i hule Træer og Stubbe, i Kompost- 

 dynger, eller i Opskyl ved Søer og Moser; enkelte Arter 

 træffes paa Saltbund. Flere Arter (f. Eks. Trichonyx og 

 Batrisus) træffes ofte hos Myrer, men kun Claviger hører 

 til de ægte Myregæster, der fodres af Myrerne. Et Par 

 danske Arter er — dog vistnok kun tilfældigt — fundet i 

 Muldvarpeboer. 



